b'\n_START_ARTICLE_\nEdda\n_START_PARAGRAPH_\nEdda (islandsko S\xc3\xa6mundaredda) je naslov zbirke starih islandskih juna\xc5\xa1kih epov._NEWLINE_Od najstarej\xc5\xa1e juna\xc5\xa1ke epike so se ohranili samo nekateri kraj\xc5\xa1i teksti, zbrani v islandski zbirki Edda (tudi\xc2\xa0\xc2\xbbstarej\xc5\xa1a\xc2\xab\xc2\xa0ali \xc2\xbbpesni\xc5\xa1ka Edda\xc2\xab), nastali na Islandiji okoli leta 1270. Zbirka obsega 38 pesmi z bajkami o starogermanskih bogovih in junakih, zlasti o junaku Sigurdu. Od vseh ohranjenih pesmi je najznamenitej\xc5\xa1a uvodna pesem Volospa z mitom o nastanku sveta. Pesmi izvirajo iz vikin\xc5\xa1ke dobe (od 9. do 12. stoletja), nekatere segajo v dobo pred letom 800. Nastale so na Norve\xc5\xa1kem, Grenlandiji in zlasti na Islandiji.'